《闻梁养源归卧病未出作诗问之》
宋代·王庭圭

试访伯鸾强健不，但传烟渚有归舟。欲闻大士一转语，为洗南荣十日愁。

青壁万寻人似玉，碧云千里月垂钩。我如堪问维摩病，狮子坐中无此流。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。